आख़िर में सिक्किम जाना फाइनल किया. क्या पता वहाँ थोड़ी बहुत ट्रैकिंग भी कर लूं. नेट पर सर्च किया तो कुछ लोग भी मिल गए जो बाइक रेंट पर देते हैं दार्जलिंग और आस पास के एरिया में, हम्म्म ये ही ठीक रहेगा. दार्जीलिंग से गंगटोक बाइक से जाया जाए. बाइक का नाम आते ही आँखों के सामने तुरंत बैलेंस शीट घूम गयी, दिमाग के कैलकुलेटर ने सारी गुणा भाग कर के बटुए की औकात को रेड लाइन पर ला पटका. बाइक का प्लान केंसल कर के पब्लिक ट्रांसपोर्ट के सहारे ही आगे बढ़ने का फ़ैसला किया. मन कसमसा कर रह गया. मिडिल क्लास आदमी और कर भी क्या सकता है. खैर अपना तो हुनर ही है पैसे की वजह से कोई टूर कभी रद्द नहीं किया, इस बार भी देख लेंगे. जब तक टूर में परेशानी ना आये तो कैसा टूर, लिमिटिड बजट मेरी पहली परेशानी थी.